દારુલ કઝાએ કોઈ સ્ત્રી વિરોધી સેન્ટર નથી. ઇસ્લામે સ્ત્રીને જેટલા હકો આપ્યા છે કદાચ બીજા કોઈ ધર્મે આપ્યા નથી. દારુલ કઝાએ નિયમોને અધીન છે અને મોટા ભાગે આવા સેન્ટરમાં ખુલા( તલાક લેવા માટે)ના કેસ અને વારસાને લગતા કેસ આવતા હોય છે. કાઝી કુઆર્નના પ્રકાશમાં ફતવો આપી સમાધાન કે ઉકેલ લાવે છે. અને મોટા ભાગે પક્ષકારોને સંતોષ થાય છે. કોર્ટમાં હમેશા એવું બને છે કે એક પાર્ટીને અસંતોષ થાય છે અથવા તેને અન્યાય થયાનો અહસાસ થાય છે. પરંતુ દારુલ કઝામાં મોટા ભાગે બંને પક્ષ ખુશી ખુશી પાછા ફરે છે. “શરિયત કોર્ટ સ્ત્રી વિરોધી છે” આ માત્ર પ્રોપેગન્ડા છે – અપ્રચાર છે તેનો કોઈ આધાર નથી.